stanford-oval/wikipedia huggingface dataset:
החיים על פי דאג

| --- | --- |

 סוגה:  דרמה קומית, סדרת טלוויזיה לילדים 
 יוצרים:  ג'ים ג'ינקינס 
 מדבבים:  בילי וסט 
 פסקול:  פרד ניומן
 ארץ מקור:  ארצות הברית, צרפת 
 שפות:  אנגלית
 מקום התרחשות:  וירג'יניה 
 מספר עונות:  7 
 מספר פרקים:  117 
 הפקה
 חברת הפקה:  Jumbo Pictures  Games Animation (עונות 1–4)  Ellipse Programmé (עונות 2–4)  Walt Disney Television Animation (עונות 5–7)
 הפצה:  הולו, דיסני+ 
 אורך פרק:  30 דק' 
 שידור
 רשת שידור:  ניקלודיאון (עונות 1-4) ABC (עונות 5–7)
 תקופת שידור מקורית:  11 באוגוסט 1991 – 26 ביוני 1999 
 קישורים חיצוניים
 אתר רשמי
 דף התוכנית ב-IMDb
 
החיים על פי דאג (באנגלית: Doug) היא סדרת טלוויזיה מונפשת שנוצרה על ידי ג'ים ג'ינקינס והופקה על ידי חברת Jumbo Pictures. עונות 1–4 של הסדרה שודרו במקור ברשת ניקלודיאון בין השנים 1991 עד 1994 והעונות 5–7 של הסדרה שודרו במקור ברשת ABC בין השנים 1996 עד 1999.
בישראל שודרו ארבע העונות הראשונות של הסדרה באמצע שנות התשעים בערוץ 2 בזכיינית רשת עם כתוביות בעברית. בהמשך הסדרה שודרה גם בערוץ 6. בשלב מאוחר יותר שודרה הסדרה בערוץ 2 גם עם דיבוב בעברית במסגרת רצועת "זמן דיסני" של הזכיינית טלעד.
במרץ 1999 הופץ הסרט "החיים על פי דאג - הסרט" בהפצת חברת וולט דיסני.
תקציר העלילה

עלילת הסדרה מתמקדת בחייו של דאגלס "דאג" פאני, נער טוב לב, ביישן ומלא דמיון בן ה-11 אשר עבר לגור יחד עם משפחתו בעיירה הבדיונית בלאפינגטון ומתמודד לאורך הסדרה עם אתגרים יומיומיים שונים. דאג מגלם את המספר בכל פרק, ומשתף את חוויותיו ביומן שהוא כותב מדי יום.
הסדרה עוסקת בנושאים רבים כולל בניסיונות של בני נוער להשתלב, ביחסים אפלטוניים ורומנטיים, בהערכה עצמית, במקרים של התמודדות עם בריונות ובהשלכות של הפצת שמועות. הדמיון הפרוע של דאג מוביל לעיתים רבות לכך שדאג חווה חלומות בהקיץ בהם הוא הופך לגיבור על אשר מתעמת ישירות עם כל הפחדים והדילמות שלו.
פרקים רבים מתרכזים גם באהבתו לחברתו לכיתה פטרישיה "פאטי" מיונז, ובניסיונותיו להרשים אותה.
הדמויות הראשיות

דאגלס "דאג" פאני - גיבור הסדרה. דאג הוא נער בן 11 ביישן, מופנם, חסר ביטחון ובעל מודעות עצמית גבוהה. דאג הוא בעל כישרון לציור, דמיון שופע, בעל תשוקה לכתיבה ובעל כישרון לנגינה בבנג'ו.
פורקצ'ופ - כלב המחמד האנתרופומורפי של דאג אשר מלווה אל דאג באופן תדיר.
סקיטר ולנטיין - החבר הטוב ביותר של דאג, והאדם הראשון עימו הוא מתידד לאחר שמשפחתו עוברת לעיירה בלאפינגטון. סקיטר לעיתים רבות מסייע לדאג להתמודד עם סיטואציות שונות בחייו.
פטרישיה "פאטי" מיונז - נערה אינטליגנטית, מקסימה, מוכשרת ואתלטית אשר היא חברתו הטובה ביותר של דאג ומושא אהבתו. הדמות היחידה שמשנה תסרוקת בין העונות. בעונה האחרונה עוברת ללימודים ביתיים בחלק מהזמן ובחלק השני לומדת בבית הספר.
רוג'ר קלוץ - האנטגוניסט של הסדרה. רוג'ר הוא אויבו המושבע של דאג והבריון של הכיתה אשר מתגרה בדאג באופן תדיר. רוג'ר מתאהב בהמשך הסדרה באחותו של דאג, ג'ודי, ומנסה לחזר אחריה בחלק מהפרקים.
ג'ודית "ג'ודי" פאני - אחותו הגדולה של דאג. ג'ודי היא נערה אשר אובססיבית במיוחד בכל הנוגע ליצירותיו של ויליאם שייקספיר ומתעניינת במיוחד בעולם התיאטרון ובאמנות באופן באופן כללי.
בישראל

בישראל שודרו בערוץ 2 במהלך שנות התשעים ארבע העונות הראשונות של הסדרה עם כתוביות בעברית בזכיינית רשת ואחרי כן בערוץ 6. בהמשך שודרה הסדרה בישראל עם דיבוב בעברית במסגרת רצועת "זמן דיסני" של הזכיינית טלעד.
בשנת 2022 אולפני דאבי דאב הפיקו דיבוב מחודש לעברית עבור עונות 5 עד 7 של הסדרה אשר היה אמור להפוך זמין בשירות הזרמת המדיה דיסני+ עם השקתו. אף על פי כן, לבסוף הסדרה עם הדיבוב העברי המחודש לא הפכה זמינה בישראל, למרות שהיא כן הפכה זמינה בדרום אפריקה ובפיליפינים.[דרוש מקור]
בישראל > צוות המדבבים בהפקת הדיבוב העברי

הדיבוב המקורי לעברית הופק באמצע שנות ה-90 ובוים על ידי שפרירה זכאי.
בגרסה העברית המקורית השתתפו בדיבוב הדמויות:
לירון לב (דאג פאני)
שרית וינו-אלעד (פאטי מיונז)
דורי טפר (סקיטר ולנטיין)
אלון אופיר (רוג'ר קלוץ)
לימור שפירא (ג'ודי פאני)
אוהד שחר (המנהל ווייט)
דיאוקסין

| --- | --- |

 שם סיסטמטי:   1,4–dioxin 
 שמות נוספים:  p–dioxin, dioxin
 כתיב כימי:  C4H4O2
 מסה מולרית:  87.07 גרם/מול
 מראה:  נוזל חסר צבע
 מספר CAS:  290-67-5
 מצב צבירה:  נוזל
 טמפרטורת רתיחה:  75 °C   348.15 K
נוסחה שלדית וסכמת מספור התמרה של איזומרי דיאוקסין
דיאוקסין (Dioxin) הוא שמן של שתי תרכובות כימיות אורגניות (שהן איזומרים) ואשר המבנה הכימי שלהן מתואר בתרשים.
האיזומרים נקראים dioxinו–1,2 (וגם o–dioxin) ו, dioxinו–1,4 (וגם p–dioxin). שני הדיאוקסינים הם תרכובות הטרוציקליות שלהן הנוסחה הכימית C4H4O2. האורטו-איזומר dioxinו–1,2 מאוד לא יציב בשל מאפייניו הדומים לעל-תחמוצת. שתי התרכובות וכן חומרים אחרים שבבסיסם קיימות תרכובות אלה, רעילות ביותר ודליקות. דיאוקסין הוא אחד הרעלים המשתחררים מההתפרקות הכימית של החומר הפלסטי הנפוץ מאוד PVC כתוצאה מהתיישנותו.
dioxinו–1,4 ניתן לייצר על ידי ציקלואדיציה, כלומר על ידי תגובת דילס-אלדר.
משמעויות אחרות של דיאוקסין

המילה דיאוקסין יכולה להתייחס גם לתרכובות שלמולקולותיהן יש מבנה שלדי של ליבת דיאוקסין עם קבוצות מולקולות מתמירות צמודה אליה. לדוגמה: dibenzo–p–dioxin היא תרכובת שמבנה מורכב משתי קבוצות-בנזו מחוברות אל טבעת p–dioxin כפי שמתואר בתרשים מימין.
מפאת חשיבותם הקיצונית כמזהמים סביבתיים, עושה הספרות המדעית העכשווית שימוש תדיר בשם דיאוקסינים כדי לציין את הנגזרות הכלורידיות של dibenzo–p–dioxin, או יותר במדויק, את הפוליכלורינאטד דיבנזו-פארא-דיאוקסינים (PCDDs – polychlorinated dibenzodioxins). תרכובות ה- PCDDs, אשר יכולות להיות מסווגות במשפחת התרכובות האורגניות ההלוגניות, נצפו כמצטברות בגופם של בני אדם ובעלי חיים וזאת בשל תכונותיהן הליפופיליות והן ידועות כגורמי מומים מולדים (טרטוגניות), משבשות קוד גנטי (מוטגניות) ומסרטנות (קרצינוגניות)[דרוש מקור].
מיחזור מתכות ודיאוקסין

מיחזור מתכות על ידי שריפת מוצרים הכוללים מתכת וחומרים נוספים כגון: כבלי תקשורת, מכשירי חשמל ביתיים וחלקי מכוניות, גורמת לפליטת כמויות גדולות של דיאוקסין לחלל האוויר, ולזיהום סביבתי חמור.
הערות שוליים

↑  "Effect of ring strain on the formation and pyrolysis of some Diels–Alder adducts of 2-sulfolene (2,3-dihydrothiophene 1,1-dioxide) and maleic anhydride with 1,3-dienes and products derived therefrom", Royal Society of Chemistry Publishing - by R. Alan Aitken, J. I. G. Cadogan & Ian Gosneya
| --- | --- |
בקרת זהויות :  BNE: XX539845 
נוסחה שלדית וסכמת מספור התמרה של dibenzo-p-dioxin, תרכובת האם של polychlorinated dibenzodioxins
מר בלופר

| --- | --- |
סמליל התוכנית עם דמותו של מר בלופר
סמליל התוכנית עם דמותו של מר בלופר
 סוגה:  סדרת הנפשה, סדרה לילדים
 יוצרים:  פיטר קיפה 
 מדבבים:  ניל רוס פט פראלי קם קלארק ג'יני אליאס ג'ים קומינגס טרס מקנייל 
 מדבבים בעברית:  אורי כבירי שרית וינו אלעד נתי שטיינברג נטלי פיק גיורא קנת שרון כהן יורם יוספסברג גדי רייק אבי חדש סיון שביט צביקה שוורצברג
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  43
 שידור
 רשת שידור:  סינדיקציית שידור 
 רשת שידור בישראל:  ערוץ הילדים הערוץ הראשון (גרסת הפלסטלינה)
 תקופת שידור מקורית:  28 בספטמבר 1991 – 22 בנובמבר 1993
 קישורים חיצוניים
 דף התוכנית ב-IMDb
 
מר בלופר (באנגלית: Mr. Bogus) היא סדרת אנימציה אמריקאית המשלבת אנימציה דו-ממדית, יחד עם אנימציית פלסטלינה, ששודרה בין השנים 1996–1997 ובשידורים חוזרים בין השנים 2001–2007 בערוץ הילדים. בערוץ הראשון שודרה גרסת הפלסטלינה בלבד בסוף שנות השמונים, כאשר כמה מקטעי הפלסטלינה שודרו באחד התוכניות של "תופסים ראש". בארצות הברית שודרה הסדרה במקור בשנים 1991–1993 בשנות ה-90.
כל פרק נמשך חצי שעה, וכולל שלושה סרטוני אנימציה שנמשכים כשבע דקות. בסוף כל סרטון יש סרטון אנימציה מהסדרה הצרפתית המקורית מפלסטלינה של "בלופר" שנמשך חצי דקה.
עלילת הסדרה > פרקי הנפשה

מר בלופר הוא שדון צהוב קטן שדומה לגרמלין המתגורר בקירות של משפחתו של טומי. רוב הזמן בלופר משתעשע בביתו של טומי, וגורם צרות רבות אשר לבסוף הוא פותר אותן. לפעמים בלופר מבקר בעולמו המוזר הקרוי בשם "בלופר-לנד", שם הוא פוגש את חברו "בלומפר". בלומפר, אוהב ליהנות מהחיים ולהשתעשע הרבה (אף על פי שהוא לא מודע לצרות). בסדרה ניתן למצוא גם דמויות נוספות כדודה בוגונדה הזועמת, ובוגטה. מר בלופר מסוגל לאכול בכמות בלתי-מוגבלת ולא לסבול מכאבים בבטנו כאשר המאכל האהוב עליו ביותר הוא פיצה. לעיתים הוא מוסיף את האותיות מ' י' ו-מ' סופית למילים בגוף רבים (כגון "ציורימים" ו"אנשים רעימים").
עלילת הסדרה > הסדרה המקורית בפלסטלינה

הסדרה המקורית בהנפשת פלסטלינה היא סדרה של סרטונים צרפתית / בלגית משנת 1987 אשר נקראה "בלופר" (Bogus) ונעשו במקור להפסקת פרסומות. הסרטונים נוצרו על ידי מייקל דוריקס וגיסלאין הונורה. הסדרה שודרה לראשונה ב-30 באוקטובר 1987 ובשידורים חוזרים מ-2 באוקטובר 1988 עד פברואר 1990. 300 פרקים נוצרו אך 42 מהם עובדו לגרסה ההנפשה המסורתית האמריקאית.
בעלילת הסדרה מ-1987, בעל הבית מתעורר עם השעון המעורר שלו, שותה קפה, לוקח את המפתחות ונוסע לעבודתו. אולם כאשר הבית נטוש, מתגורר בו יצור צהוב ומצחיק בשם "בלופר", אשר מתחבא במקום נסתר ומחפש הרפתקאות עם החפצים שנמצאים בבית סביבו. השלומיאליות שלו חוקרת את העולם בחדרים שונים בבית (כמו חדר האמבטיה ועליית הגג) ותמיד מקבל צחוק מקהל הצופים.
בשנת גרסה האמריקאית של 1991, קולו של בלופר השתנה לקם קלארק, המדבב שלו בסדרה, ומוזיקת הרקע השתנתה למוזיקת הרקע של פתיח הסדרה.
דמויות > חברים

מר בלופר - שדון צהוב קטן ומצחיק שדומה לגרמלין המתגורר בקירות של משפחתו של טומי.
טומי - ילד אשר גר בבית, הוא בן האנוש היחיד המסוגל לראות את בלופר
בלומפר - בן דודו של בלופר, אוהב ליהנות מהחיים ולהשתעשע הרבה (אף על פי שהוא לא מודע לצרות).
דודה בוגונדה - דודתו הזועמת של בלופר.
בוגטה - הדודנית של מר בלופר.
דמויות > אויבים

האבקקים - יצורי אבק שכל הזמן מטרידים את בלופר, הם מתגוררים במיטות, בקירות והיכן שרק ניתן.
מולי ועכברי - עכברוש וחפרפר ערמומיים שכל הזמן גונבים מזון ואוצרות מבלופר ומחבריו. בחלק מהפרקים הם משתפים פעולה עם בלופר. באחד הפרקים מולי היה כוכב טלוויזיה, כשעכברי היה סוכנו.
בוקסר - שדון ירוק ומרושע שכל הזמן מטריד את בלופר ומנסה לחסלו ואולם נכשל תמיד.
הערות שוליים

1 2  Planète Jeunesse - Bogus
המופע של רן וסטימפי

| --- | --- |

 סוגה:  אנימציה, נונסנס, קומדיה שחורה
 יוצרים:  ג'ון קריספלוסי
 מדבבים:  ג'ון קריספלוסי   בילי ווסט
 מדבבים בעברית:  שי זורניצר (רן), ניר רון (סטימפי), יורם יוספסברג, אורית אמיר, שי תומר
 פסקול:  Ren & Stimpy's Crock O' Christmas, Radio Daze, You Eediot! 
 ארץ מקור:  ארצות הברית
 שפות:  אנגלית 
 מספר עונות:  5
 מספר פרקים:  52
 הפקה
 חברת הפקה:  Spümcø, אולפני ההנפשה של ניקלודיאון 
 אורך פרק:  22 דקות
 שידור
 רשת שידור:  ערוץ ניקלודאון
 רשת שידור בישראל:  ערוץ הילדים ערוץ ניקלודאון ישראל קומדי סנטרל
 תקופת שידור מקורית:  11 באוגוסט 1991 – 14 בנובמבר 1996
 קישורים חיצוניים
 אתר רשמי
 דף התוכנית ב-IMDb
 
רן וסטימפי (באנגלית: The Ren and Stimpy Show) היא סדרת אנימציה בהפקת אולפני "ניקלודיאון" שגיבוריה הם כלב צ'יוואווה רגזן ויהיר בשם רן, וחתול טיפש אך שמח בשם סטימפי. השניים גרים יחד ובעולמם המגוחך יש גיבור-על בצורת לחם ("איש-אבקת-אפיית-הטוסט" בתרגום חופשי), בול-עץ בתור צעצוע לילדים, ובטלוויזיה יש מכירות של דברים מוזרים כגון: אגרוף גבינה, עשב סוכר, מי כלבים ועוד.
הסדרה שודרה בישראל בערוץ ניקלודיאון ובעבר גם בערוץ הילדים במסגרת הרצועה "זמן ניקלודיאון" בבוקר שבת, ומאוחר יותר "שש פלוס" ו"טלמאניה" בערב. ב-2012 הסדרה יצאה שוב אבל למסך המחשב ולא לטלוויזיה.
רן וסטימפי למבוגרים בלבד

| --- | --- |
 סוגה:  אנימציה, קומדיה
 יוצרים:  ג'ון קריספלוסי
 מדבבים:  ג'ון קריספלוסי אריק באוזה
 מדבבים בעברית:  אינה מדובבת לעברית
 פסקול:  Ren & Stimpy's Crock O' Christmas, Radio Daze, You Eediot! 
 ארץ מקור:  ארצות הברית
 שפות:  אנגלית 
 מספר עונות:  1
 מספר פרקים:  6-9 (נכון עוד שלושה פרקים שלא שודרו)
 הפקה
 חברת הפקה:  Spümcø, אולפני ההנפשה של ניקלודיאון 
 אורך פרק:  30 דקות
 שידור
 רשת שידור:  Spike TV
 רשת שידור בישראל:  yes 2
 תקופת שידור מקורית:  26 ביוני 2003 – 20 באוקטובר 2004
 קישורים חיצוניים
 אתר רשמי
 דף התוכנית ב-IMDb
 
רן וסטימפי למבוגרים בלבד (באנגלית: Ren and Stimpy Adult Party Cartoon) הייתה ספין-אוף של הסדרה הישנה, מאת אולפני "ספייק TV" שיצאה ב-26 ביוני 2003. הסדרה, בניגוד לסדרה הקודמת של רן וסטימפי לא מיועדת לילדים צעירים ואף הפעם כוללת איברי מין, אלימות חריפה מאוד, הומור גס, רמיזות מינית והומוסקסואלית בין רן לסטימפי. משום החופשיות ברשת הכבלים תכנן יוצר הסדרה ג'ון קריספלוסי לעשות את רן וסטימפי בצורה שהוא תמיד רצה. הסדרה עצמה נכשלה מבחינה ביקורתית, אחוזי צפייה נמוכים במיוחד ובוטלה אחרי שישה פרקים בלבד. רק שלושה מהם היו משודרים לצפייה בכבלים ושאר שלושת פרקי הסדרה יצאו ישירות ל-DVD. בישראל היא שודרה בעבר בערוץ yes 2. בחצות לסדרה[דרושה הבהרה] היו גם עוד 3 פרקים נוספים שהם כוללים את הפרקים 9,8,7 הפרק התשיעי של הסדרה היה אמור להיות סרט טלוויזיה שבשמו רן וסטימפי החיים המסריחים אך היה בוטלה[דרושה הבהרה] בסופו של דבר פרקי המשך שכנראה שודרו[דרושה הבהרה] לסדרה היה אמור לצאת עונה שנייה.
גרסה מחודשת

ב-5 באוגוסט 2020 הוכרז כי הסדרה תשוב לגרסה מחודשת בערוץ קומדי סנטרל. נכון ל-2022 אין תאריך יציאה רשמי.
הערות שוליים

↑  Nellie Andreeva,Denise Petski, Nellie Andreeva, Denise Petski, ‘The Ren & Stimpy Show’ Reboot Greenlighted By Comedy Central, Deadline, ‏2020-08-05 (באנגלית)
| --- | --- |
בקרת זהויות :  MusicBrainz work: 2219c8ac-60ab-41c7-903f-b7e1d02b09c1 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
הכלבתולים

| --- | --- |
 סוגה:  הנפשה, ילדים, הרפתקאות, קומדיה
 יוצרים:  ג'ו רובי, קן ספירס 
 מדבבים בעברית:  גיורא קנת דנה יחזקאל
 ארץ מקור:  ארצות הברית ארצות הברית
 מספר עונות:  1
 מספר פרקים:  13
 הפקה
 הפצה:  CBS מדיה ונצ'רס 
 אורך פרק:  כ-22 דקות
 שידור
 רשת שידור:  NBC
 רשת שידור בישראל:  ערוץ 2 הניסיוני ערוץ הילדים
 תקופת שידור מקורית:  9 בספטמבר 1972 – 2 בדצמבר 1972
 קישורים חיצוניים
 דף התוכנית ב-IMDb
 
הכלבתולים (באנגלית: The Houndcats) היא סדרת טלוויזיה מונפשת אמריקאית בת 13 פרקים, מסוגת הרפתקאות וקומדיה, אשר שודרה בשנת 1972 ברשת NBC. הסדרה הופקה על ידי חברת DePatie–Freleng Enterprises.
בישראל הסדרה שודרה בדיבוב עברי באמצע שנות ה-80 בערוץ 2 הניסיוני ובתחילת שנות ה-90 בערוץ הילדים.
תקציר

הסדרה מבוססת על סדרת הטלוויזיה "משימה בלתי אפשרית". הסדרה מספרת על חבורה של שלושה כלבים ושני חתולים, אשר יוצאים למשימות ריגול באמריקה של שנת 1914.
בכל פרק מקבלים הכלבתולים מסר מהמנכ"ל הבלתי נראה שלהם, והמסר מתנגן בפטיפון, בפסנתר או בכל כלי נגינה אחר (פארודיה על מכשיר ההקלטה ממשימה בלתי אפשרית) אולם כאשר המילים "ישמיד את עצמו תוך 5 שניות" מפתיע את הכלבתולים וגורם להם לברוח לפני הפיצוץ.
דמויות הסדרה

ברק (Stutz, "סטוץ") - מנהיג חבורת הכלבתולים.
גיבור (Mussel Mutt, "מאסל מאט") - החזק בחבורה, כלב ענקי ותמיד רעב, העיניים שלו נסתרות מתחת לכובע.
למה (Dingdog, "דינג דוג") - ידו הימיני של ברק, הוא לבוש בבגדי חייל.
זרח (Putty Puss, "פוטי פוס") - חתול קטן, ידוע בתור אשף התחפושות.
קונץ (Rhubarb, "רוברב") - כלב מדען, לובש מעיל גדול וחובש כובע סומבררו אשר מראה רק את אפו. במעיל שלו יש כל מיני המצאות.
ItaloBrothers

| --- | --- |

 מקום הקמה:  נורדורן 
 תקופת הפעילות:  מ-2005 
 סוגה:  מוזיקת טראנס, ג'אמפסטייל, טרופיקל האוס, דיפ האוס, סלאפ האוס, יורודאנס, האנדס אפ, אלקטרוניקה, איטלו דאנס, טכנו, הארדסטייל 
 חברת תקליטים:  זולנד רקורדס 
 חברים
 מתיאס מטן כריסטיאן סנדברג האנו לוזה דיטמר פולמן
 חברים לשעבר
 זכריה אדריאן
 
ItaloBrothers היא להקת דאנס גרמנית שנוסדה בשנת 2005. הלהקה מורכבת מהסולן מתיאס מטן, כריסטיאן סנדברג, האנו לוזה ודיטמר פולמן.
קריירה

ב-25 בספטמבר 2009 הוציאה הלהקה את הסינגל "Stamp on the Ground", שהגיע בשיאו למקום ה-11 בנורווגיה ולמקום ה-14 בדנמרק. כמו כן, זכה הסינגל בתואר הקלטה מסוג פלטינה כפולה מ-GLF ו-IFPI Danmark.
אלבום האולפן הראשון של ההלקה, Stamp! יצא ב-10 בדצמבר 2010.
בשיתוף פעולה עם Carlprit (אנ') הוציאה הלהקה ב-25 בנובמבר 2011 את הסינגל "Boom", שזכה בתואר הקלטה מסוג זהב מ-IFPI Danmark.
ב-27 ביולי 2012 הוציאה הלהקה את הסינגל "My Life Is a Party", שבשיאו הגיע למקום ה-18 באוסטריה, למקום ה-43 בגרמניה ולמקום ה-34 בוולוניה. כמו כן, הסינגל זכה בתואר הקלטה מסוג זהב ותואר הקלטה מסוג פלטינה מ-IFPI Danmark.
ב-15 במרץ 2013, הלהקה הוציאה את הסינגל "This Is Nightlife". הסינגל הגיע בשיאו למקום ה-24 בצרפת ולמקום ה-13 בפינלנד. כמו כן, הסינגל זכה בתואר הקלטה מסוג פלטינה מ-IFPI Danmark.
ב-24 באפריל 2015, הלהקה הוציאה, בשיתוף פעולה עם מרטין טונגבאג (אנ'), את הסינגל "Springfield". הסינגל הגיע בשיאו למקום השלישי בפינלנד, למקום ה-22 בנורווגיה ולמקום ה-51 בשוודיה. כמו כן, הסינגל זכה בתואר הקלטה מסוג פלטינה משולשת מ-IFPI Norge.
ב-28 ביולי 2017 יצא הסינגל "Summer Air" של הלהקה, שהגיע בשיאו למקום השני בנורווגיה, למקום השישי בפינלנד ולמקום העשירי בשוודיה. כמו כן, הסינגל זכה במספר תוארי הקלטה, כולל תואר הקלטה מסוג זהב מ-Music Canada ותואר הקלטה מסוג פלטינה מ-BVMI.
Captain Caveman and the Teen Angels

| --- | --- |

 סוגה:  אנימצית מסתורין לילדים, קומדיה
 יוצרים:  ג'ו רובי 
 בימוי:  צ'ארלס אוגוסט ניקולס 
 שחקנים:  מל בלאנק (Captain Caveman) 
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  40 
 הפקה
 מפיקים בפועל:  ויליאם האנה 
 מוזיקה:  הויט קרטין 
 שידור
 רשת שידור:  ABC 
 תקופת שידור מקורית:  10 בספטמבר 1977 – 21 ביוני 1980 
 קישורים חיצוניים
 דף התוכנית ב-IMDb
 
Captain Caveman and the Teen Angels היא סדרת טלוויזיה אמריקאית מונפשת אשר הופקה על ידי חברת האנה-ברברה עבור רשת ABC. הסדרה שודרה במקור בימי שבת בשעות הבוקר ברשת ABC מ-10 בספטמבר 1977 עד 21 ביוני 1980.
בישראל הסדרה שודרה במקור בערוץ המזרח התיכון בדיבוב לאנגלית בשנות השמונים ובתחילת שנות התשעים.
תקציר העלילה

עלילת הסדרה מתמקדת בהרפתקאותיהם הקומיות של שלישיית הנערות ה-Teen Angels - ברנדה, די די וטאפי - וחברם קפטן קייבמן, אשר הינו איש מערות פרהיסטורי וגיבור-על אותו הנערות גילו במקרה והפשירו מגוש קרח. קפטן קייבמן מחליט לשתף פעולה עם הנערות במטרה לפתור תעלומות ולהילחם בפשע. קפטן קייבמן נוהג להשתמש בכוחו העצום שלו, ביכולותו לעוף ובמגוון מפתיע של גאדג'טים על מנת לפתור בעיות שונות בהם החבורה נתקלת.
בכל פרק החבורה נוסעת למקומות שונים בעזרת הוואן שלהם, ובכל פעם הם נתקלים בתעלומות שונות, אשר לעיתים רבות כרוכות בגניבות, היעלמויות או לאירועים על טבעיים לכאורה. בסוף כל פרק, החבורה מצליחה לפענח את התעלומות ולמצוא הסברים הגיוניים לאירועים העל טבעיים, אשר לרוב עומד מאחוריהם פושע אשר מנסה להידמות לדמות אימתנית בעזרת תחפושת אשר מיועדת להפחיד.
הדמויות הראשיות

קפטן קייבמן (מדובב על ידי מל בלאנק) - הדמות הראשית בסדרה. קפטן קייבמן הוא גיבור-על פרהיסטורי. היכולות העיקריות שלו כוללות: חוזק יוצא דופן, היכולת לעוף, והיכולת לשלוף מגוון כלים, גאדג'טים ופריטים נוספים מפרוותו אשר מכסה את כל גופו. הוא נוהג לאחוז באלת עץ. למרות שכוונותיו טובות, לעיתים רבות הוא שכחן או מתנהג בצורה מגושמת.
די די סקייס (מדובבת על ידי ורן ווטסון) - נערה אפרו-אמריקנית אשר הינה המנהיגה הנבונה ובעלת התושייה בשלישיית ה-Teen Angels. יש לה תסרוקת אפרו, והיא נוהגת ללבוש סוודר אדום עם חצאית כחולה ומגפיים אדומים בגובה הברך.
טאפי דר (מדובבת על ידי לורל פייג') - נערה בלונדינית אופטימית והרפתקנית עם מבטא ניו יורקי. היא נוהגת ללבוש שמלה ירוקה עם נעליים תואמות.
ברנדה צ'אנס (מדובבת על ידי מרילין שרפלר) - נערה ברונטית ביישנית, רגישה ופחדנית אשר חוששת מכל דבר. היא נוהגת ללבוש גופיית פסים סגולה וזוג מכנסיים מתרחבים ורודים עם חגורה לבנה.
הערות שוליים

↑  Perlmutter, David (2018). The Encyclopedia of American Animated Television Shows. Rowman & Littlefield. pp. 108–109. ISBN 978-1538103739.
↑  Sennett, Ted (1989). The Art of Hanna-Barbera: Fifty Years of Creativity. Studio. p. 170. ISBN 978-0670829781. נבדק ב-2 ביוני 2020. {{cite book}}:  (עזרה)
דייוויד בליין

| --- | --- |

דייוויד בליין, 2008
 לידה:  4 באפריל 1973 (בן 51) ברוקלין, ניו יורק, ארצות הברית
 שם לידה:  David Blaine White 
 מדינה:  ארצות הברית 
 השכלה:  Passaic Valley Regional High School 
 תקופת הפעילות:  מ-1997
 מקצוע:  אמן אשליות ואמן סיבולת
 David Blaine
 
דייוויד בליין (באנגלית: David Blaine White; נולד ב-4 באפריל 1973) הוא אמן אשליות ואמן סיבולת יהודי-אמריקאי. הוא ידוע בעיקר בזכות פעלולי סיבולת (לעיתים נקראים גם "קסמי אקסטרים"), והוא עשה את שמו בתור אמן רחוב וקסמי קלוז-אפ. הוא קבע ושבר מספר שיאי עולם. "הניו יורק טיימס" כינה אותו "הודיני החדש".
ראשית חייו

בליין נולד ברובע ברוקלין שבניו יורק לאב פורטוריקני-איטלקי ולאם יהודיה ממוצא רוסי. אמו פטריסה מורין ווייט (1946 - 1995), הייתה מורה בבית ספר בניו יורק, ואביו ויליאם פרז היה מוותיקי מלחמת וייטנאם. כשהיה בן ארבע, ראה בליין קוסם מבצע קסמים ברכבת התחתית וזה מה שעורר בו עניין. הוא גדל אצל אמו החד הורית ולמד בבתי ספר רבים בברוקלין. כשהיה בן עשר, אמו נישאה לג'ון בוקאלו והם עברו לגור בליטל פולס, ניו ג'רזי, שם למד בתיכון אזורי. יש לו אח חורג בשם מייקל ג'יימס בוקאלו. כשהיה בן 17, עבר בליין למנהטן.
חייו האישיים

לבליין ולארוסתו אליזה גינושה יש בת אחת, שנולדה ב-27 בינואר 2011.
באוגוסט 2006, בזמן מלחמת לבנון השנייה, הגיע בליין לישראל לאות הזדהות עם תושבי הצפון.
במספר הימים שבהם שהה בליין בישראל, הוא הכיר את השחקנית הישראלית אגם רודברג, שלאחר מכן הייתה בת זוגו במשך שנתיים.
פעלולים וספיישלים > קסמי רחוב ואיש הקסמים

ב-19 במאי 1997, עלתה בטלוויזיה תוכנית הספיישל הראשונה של בליין, "דייוויד בליין: קסמי רחוב" ברשת ABC. לפי "ניו יורק דיילי ניוז", ”בליין יכול לתבוע זכויות על הכישוף שלו. הקסם שהוא מציג בתוכנית הערב פועל ברמה אישית יוצאת דופן.” כשנשאל על סגנון הופעתו, הסביר בליין, ”הייתי רוצה להביא בחזרה את הקסם למקום שבו היה לפני 100 שנה.” "טיים מגזין" ציין, ”האיפוק המטעה שלו, באופן אולטרה-קול משאיר את הצופים נדהמים יותר.” הרעיון של התמקדות בתגובות הצופים שינה את הדרך שבה קסמים הוצגו בטלוויזיה. "הניו יורק טיימס" כתב, ”הוא לקח אומנות שקיימת כבר מאות שנים ועשה ממנה משהו מיוחד ורענן.” פן ג'ילט, מ"פן וטלר", הצהיר, ”הפריצה הגדולה ביותר שנעשתה בחיינו הייתה דייוויד בליין 'קסמי רחוב', ששם הרעיון שלו היה לעשות באמת טריקים פשוטים אבל להתרכז... לכוון את המצלמה מסביב לצופים במקום באנשים שעושים. לגרום לקהל לצפות בקהל, ב'קסמי רחוב', הופך אותו לספיישל הקסמים הטלוויזיוני הטוב ביותר שנעשה אי פעם.”
ב"איש הקסמים", בליין מטייל ברחבי הארץ ומשעשע הולכי רגל תמימים בניו יורק, אטלנטיק סיטי, דאלאס, סן פרנסיסקו, קומפטון ומדבר מוהאבי שמצולמים על ידי צוות קטן עם מצלמות כף יד. ג'ון ראצ'ובאמר כתב, ”אל תתנו לו להטעות אתכם, הפוקוס על התוכנית הזאת, נערים ונערות, הוא לא על בליין. הוא למעשה על המופע-בתוך-מופע ועל תגובות הבטן הספונטניות של אנשים מופתעים.” עיתון USA Today קרא לבליין "השם החם ביותר בתעשיית הקסמים נכון לעכשיו".
פעלולים וספיישלים > להיקבר חי

אחד הפעלולים הראשונים שביצע בליין היה קבורה בארון זכוכית מספר מטרים מתחת לאדמה. ב-5 באפריל 1999, נכנס בליין לתיבת פלסטיק במשך שבוע, כמעט בלי כל יכולת לזוז ומעליו מכל מלא ב-3 טון מים. לפי CNN, ”התקשורת היחידה של בליין לעולם החיצון הייתה באמצעות זמזם יד, אשר היה מזניק את צוות החירום שעבד מסביב לשעון.” במהלך פעלול הסיבולת, בליין לא אכל דבר ושתה רק 2 - 3 כפות מים ביום. מעריכים כי 75,000 בני אדם ביקרו במקום, אחת מהם הייתה מארי בלוד, אחייניתו של הארי הודיני, שאמרה, ”דוד שלי עשה כמה דברים מדהימים, אבל הוא לא היה יכול לעשות את זה.” ביום האחרון של הפעלול, ב-12 באפריל, הוצבו באתר מאות צוותי חדשות וחיכו לפתיחת-הארון. לאחר שיצא, אמר בליין לקהל ”ראיתי משהו נבואי מאוד ... חזון של כל גזע, כל דת, כל קבוצת גיל שישלבו יחדיו, וזה עשה את כל זה כדאי.” חדשות BBC קבעו, ”הקוסם בן ה-26 התעלה על הגיבור שלו, הארי הודיני, שתכנן לעשות מבצע דומה אבל מת לפני שהספיק לבצע אותו.” במהלך הכנת התרגיל, אמר ג'ונתן דמי ל-Time Out של ניו יורק, ”בליין הוא הדבר המרגש ביותר באמריקה ... ואני לא מדבר רק על בידור.”
פעלולים וספיישלים > קפוא בזמן

ב-27 בנובמבר 2000, החל בליין את הפעלול "קפוא בזמן" (באנגלית: Frozen in Time), אשר כוסה בספיישל טלוויזיוני. במסגרת הפעלול בליין עמד עטוף בתוך קוביית קרח ענקית בכיכר טיימס. הוא היה לבוש באורח קל והוא נראה רועד מעט עוד לפני שגוש הקרח אטם את כולו. צינור סיפק לו אוויר ומים וצינור נוסף שימש לו לעשיית צרכים. הוא היה עטוף בקוביית קרח למשך 63 שעות, 42 דקות ו-15 שניות עד שמסורי שרשרת החלו להוציא אותו. קוביית הקרח הייתה שקופה והיא הייתה מונחת על פלטפורמה מוגבהת בשביל להראות שהוא באמת נמצא בקרח כל הזמן. CNN דיווחו כי ”אלפי אנשים התגברו על הגשם השוטף בליל רביעי כדי להביט בבליין בזמן שפועלים חתכו בקרח.” הוא הוצא מהקרח המום לחלוטין ומבולבל, ובעודו מתעטף בשמיכות הוא נלקח מידית לבית חולים עקב חשש שהוא עלול להיכנס להלם. "הניו יורק טיימס" כתב, ”הקוסם שהגיח מקוביית הקרח נראה כמו צל של הבחור הבטוח, החזק וללא החולצה שנכנס לשם לפני יומיים.” בסרט תיעודי שעקב אחר האירוע אמר בליין שלקח לו חודש להסתגל ללכת שוב ושאין לו שום תוכניות לנסות אי פעם פעלולים בקושי כזה. ב"קפוא בזמן" קבע בליין שיא עולמי שנשבר רק בשנת 2010, בידי הקוסם הישראלי חזי דין, שהצליח לשהות 64 שעות בתוך קוביית קרח בכיכר רבין.
פעלולים וספיישלים > ורטיגו

ב-22 במאי 2002, עגורן נשא את בליין לעמוד צר בגובה 30 מטר, בבראיינט פארק, ניו יורק. למרות שהוא לא היה רתום לעמוד, היו שם שתי ידיות בכל צד בשביל שייאחז בהן במקרה של מזג אוויר קשה. ג'יימס לאנגטון מהחינמון הבריטי "Evening Standard" כתב, ”רוחות חזקות ומזג אוויר קר ויוצא דופן לחודשי מאי הכה את בליין בלילה הראשון שלו והוא היה עלול להיהרג או להיפצע קשה אם הוא היה נופל.” הוא נשאר על העמוד למשך 35 שעות. עם רגליים חלשות מעמידה על העמוד במשך זמן כה רב, הוא סיים את הפעלול בכך שקפץ למטה לתוך פלטפורמת הנחיתה העשויה מערמת קרטונים בגובה 3.7 מטר. לאחר מכן סבל בליין מזעזוע מוח קל.